That's Not My Name

"That's Not My Name" (בעברית: "זה לא השם שלי") הוא סינגל הבכורה של הצמד המוזיקלי הבריטי דה טינג טינגס. השיר יצא לאור לראשונה ב-28 במאי 2007 כחלק מתקליט דאבל איי סייד, לצד השיר "Great DJ" (אנ') על ידי חברת התקליטים העצמאית סוויצ'פליקר רקורדס (אנ'). בזכות קידום כבד לו זכה השיר מתחנת BBC Radio 1 וממגזין NME, הוא הוצא לאור בשנית ב-12 במאי 2008 על ידי קולומביה רקורדס. בהמשך אותה שנה הסינגל נכלל באלבום הבכורה של הצמד, We Started Nothing. לאחר ההוצאה המחודשת של קולומביה, "That's Not My Name" הגיע לראש מצעד הסינגלים הבריטי, כשמתחתיו סינגלים של אמנים מבוססים כדוגמת ריהאנה, מדונה וויל.איי.אם. כמו כן, השיר היה ללהיט רדום בצפון אמריקה, ובאוגוסט 2009 הגיע לשיאו כשהיה מבין 40 הסינגלים המובלים במצעדי הבילבורד בארצות הברית. בסך הכול הסינגל נמכר במעל למיליון עותקים. השיר מולחן בסולם מי מז'ור, ומשקלו הוא במקצב של 145 פעימות לדקה. המנעד הקולי נע בין התו G3 ועד התו G♯5. הזמרת קייטי וייט ציינה כי השיר נכתב "בעודי מקטרת על התסכול שלי מתעשיית המוזיקה". לשיר הופקו שלושה וידאו קליפים. בראשון מופיע הצמד על רקע לבן בעודו מבצע את השיר, כשלפרקים וייט מופיעה על רקע כחול וורוד. גרסה זו של שימשה לקידום השיר והאלבום שבעקבותיו עם יציאתו הראשונית של השיר ב-2007. הקליפ דומה חזותית לזה של השיר "Mickey" מאת טוני בזיל, מה שמשתלב גם עם הדמיון הקולי אליה. הווידאו קליפ בוים על ידי סופי מולר וסטייסי הארטלי. בשנת 2008 קולומביה הפיקה וידאו קליפ נוסף עבור הוצאת השיר בארצות הברית, שבוים על ידי דייוויד אליין. בקליפ זה השניים מופיעים שוב כשהם מבצעים את השיר, אך בסט נפרד עם יותר ציוד ועם הבזקי אור ברקע. הווידאו קליפ שודר לראשונה ב-26 בינואר 2009 באתר mtvU.com. קליפ נלווה הופק עבור הגרסה האקוסטית של השיר. שניהם בצילום לייב אקשן. הווידאו קליפ השלישי, אשר נחשב גם לקליפ החלופי, בוים על ידי הצוות AlexandLiane, הכולל את אלכס לארג' וליאן סאמרס. בקליפ זה הצמד מופיע בעיר רפאים מדברית. עד מהרה קופצי חבל, מעודדות, מתופפי תזמורת צועדת ומסובבי שלטים יוצאים מבין העצים בלובשם בגדים שחורים מחומר מחזיר אור. השניים מבצעים את השיר, בעוד מאחוריהם קופצי החבל קופצים יחדיו, המעודדות מעודדות ומסובבי השלטים מסובבים שלטים שעליהם כתובים שמות שונים מתוך מילות השיר. עם יציאתו, השיר זכה לביקורות אוהדות מהמבקרים. במגזין NME הוא תואר כ"גוש אלקטרופופ לא רכרוכי", ובמגזין Q כ"קצת ממחיאות הכפיים בסגנון-Hey Mickey וקול סטקטו קשקשני, התפורים יחדיו כדי לעצב גרוב שהוא מיידי ומוכר כמו הודעת טקסט". אתר דיגיטל ספיי השווה את הסינגל ל"פחית מנוערת-היטב של קולה", והוסיף כי "[השיר] גדוש בטוב דביק, טעים ותוסס". בבריטניה, הסינגל הגיע לראש מצעד הסינגלים הבריטי ב-18 במאי 2008 – השבוע המסתיים בתאריך 24 במאי 2008 – והחליף את השיר "4 Minutes" מאת מדונה וג'סטין טימברלייק, לאחר ששהה שם במשך ארבעה שבועות. עם זאת, בשבוע שלאחר מכן הסינגל ירד למקום השני, כשמעליו "Take a Bow" של ריהאנה שטיפס למקום הראשון. באירלנד, הסינגל הגיע בשיאו למקום השני ושהה שם חמישה שבועות ברצף. באוסטרליה, לאחר שהתרומם באיטיות במעלה מצעד הסינגלים, הוא הגיע בשיאו לעשרת הסינגלים המובילים, ובשנת 2009 הגיע למעמד פלטינה. במצעד הסינגלים האוסטרלי הפיזי הוא הגיע בשיאו למקום ה-20, ובמצעד הדיגיטלי למקום השמיני. בארצות הברית, "That's Not My Name" הגיע בשיאו למקום ה-39 במצעד בילבורד הוט 100, והיה לשיר הראשון של הלהקה שנכנס בין 40 הסינגלים המובילים במצעד. ב-2 באפריל 2009 השיר הגיע למעמד זהב במדינה, במוכרו מעל ל-500,000 עותקים. הראפר הבריטי דיזי רסקל ביצע גרסה של השיר הזה בתוכנית Live Lounge ב-BBC Radio 1, ושינה את הפזמון: "They call me 'blood' / They call me 'Rude boy' / They call me oi / They call me mate / ...They use the 'N-word' like it's a game / That's not my name..." ("הם קוראים לי 'אחי' / הם קוראים לי 'ילד גס רוח' / הם קוראים לי 'היי!' / הם קוראים לי 'חבוב' / הם משתמשים ב'מילת ה-N' כאילו זה משחק / זה לא השם שלי..."). בשנת 2009, במהלך משחק של קבוצת ההוקי קרח פיטסבורג פינגווינס במסגרת גביע סטנלי, תחנת הרדיו WDVE מהעיר פיטסבורג יצרה פרודיה של השיר בשם "That Is My Name" על אודות שחקן הקבוצה יבגני מלקין, שעבורה אדם הנשמע כמו מלקין שר על כינוייו השונים. לשיר נוצרה גם הגרסה הפרודית "He's Got My Name" עבור סדרת הטלוויזיה ג'וני טסט של רשת השידור Cartoon Network. בנוסף, השיר שימש בקליפ פרודי של צמד הקומיקאים הנורווגי Ylvis במהלך תוכנית האירוח הלילית שלהם, בשם "Jeg Heter Finn" ("שמי הוא פין"). הקטע האינסטרומנטלי בשיר שימש לפרסום בית קולנוע בריטי ב-BBC Radio 1 במהלך הקיץ של 2008. גרסת רמיקס של השיר, מאת צ'ו דונגהו, שימשה עבור קטע המותג PINK בתצוגת האופנה של ויקטוריה'ס סיקרט ב-2008. השיר שימש גם עבור פרסומת של חברת הטלקומוניקציה הסלובנית Mobitel. בשנת 2009 השיר הושמע בקדימון לסרט הקומדיה הרומנטית "פוסט גראד" (אנ') וכן עבור סדרות הטלוויזיה 90210 מבית The CW, אחים ואחיות מבית ABC,‏ "Taking the Stage" (אנ') ו-"The City" (אנ') מבית MTV, וכן בסרטים "מעודדים צמודים" (2009) (אנ') ו"איך להיפטר מהבוס" (2011), שבו הדמות דייל (בגילומו של צ'ארלי דיי) שרה אותו במכונית בזמן שהייתה תחת השפעת קוקאין. השיר הושמע בסדרה "CSI: ניו יורק", בתחילת הפרק "Point of No Return" (עונה 5, פרק 18). השיר שימש גם בעונתה השלישית של סדרת הטלוויזיה סקינס, בפרק "Katie and Emily". השיר מושמע לעיתים קרובות בקומדיית המצבים "קרועים" ונכלל גם בפסקול סרט הקולנוע המבוסס על הסדרה (אנ'). בנוסף, השיר הושמע בקומדיית המצבים "פרברי הגיהנום". להקת האוונגרד האקספרימנטלית האמריקאית שו שו (Xiu Xiu) השתמשה בשורות מתוך "That's Not My Name" בגרסת כיסוי שהוציאה לשיר "Only Girl (In The World)" מאת ריהאנה. השיר שימש גם בפרסומות ופרסומות עבור "גנוב על המיניונים", ג'ו פרש (אנ'), סרט לגו, קוקה-קולה ואמזון אלכסה. כמו כן, הוא שימש בסרטים "משפחת בלייה", "משחקי גמדים", "פיטר ראביט 2" ו"נימונה". סדרת הטלוויזיה הישראלית "היהודים באים" השתמשה בשיר כבסיס לקטע סאטירה בנוגע לאיסור בהלכה היהודית על הגיית הטטרגרמטון (יהוה), שבו האל מתלונן על שקוראים לו רק בשמות שונים, שאינם שמותיו באמת. ב-15 בינואר 2022, השיר הפך לוויראלי לראשונה ברשת החברתית טיקטוק כשהופיע בסרטוניהם של חשבונות חיות מחמד מפורסמים. כבר כמה ימים לאחר מכן, סלבריטאים כמו אליסיה סילברסטון ודרו ברימור החלו לפרסם סרטונים הכוללים את השיר, שהשימוש בו הוגדר בין היתר להצגת תמונות של תפקידי המשחק הבולטים הקודמים שלהם. מידע על היצירה "That's Not My Name" באתר מיוזיק בריינז מידע על הסינגל "That's Not My Name" באתר מיוזיק בריינז מידע על היצירה "That's Not My Name" באתר Discogs סרטון השיר "That's Not My Name" באתר יוטיוב מונח המשמש לפנייה לחבר, בדרך כלל אדם שחור כינוי לצעיר פורע חוק המסתובב ברחובות קריאה לשם הסבת תשובת ליבו של אדם, בצורה שאינה מנומסת ("היי, אתה!") מילה לתיאור חבר קרוב, בדרך כלל בין גברים כינוי גנאי אתני המופנה בדרך כלפי אנשים שחורים Geoghegan, Kev (19 במאי 2008). "Ting Tings celebrate number one". BBC News. נבדק ב-29 במאי 2009. {{cite news}}: (עזרה) De Martino, Jules (2 בפברואר 2009). "The Ting Tings "That's Not My Name" Sheet Music in A Major (transposable) – Download & Print". Musicnotes.com. נבדק ב-7 באפריל 2016. {{cite web}}: (עזרה) The Guardian: 1000 Songs You Must Hear – Party Songs, Writing Party Songs, pg. 7 "Music Video for the Acoustic Version". 17 במאי 2008. ארכיון מ-21 בדצמבר 2021. נבדק ב-29 במאי 2009 – via YouTube. {{cite web}}: (עזרה) "The Ting Tings – The Tings Tings – Track Reviews". NME. 13 ביוני 2007. נבדק ב-29 במאי 2009. {{cite web}}: (עזרה) "The Q Daily / News / New To Q: The Ting Tings". News.q4music.com. אורכב מ-המקור ב-16 בינואר 2008. נבדק ב-29 במאי 2009. {{cite web}}: (עזרה) "Digital Spy Review". Wap.digitalspy.co.uk. 12 במאי 2008. אורכב מ-המקור ב-2 בדצמבר 2008. נבדק ב-29 במאי 2009. {{cite web}}: (עזרה) "BBC News – Rihanna climbs to the top". BBC News. 25 במאי 2008. נבדק ב-29 במאי 2009. {{cite news}}: (עזרה) "Digital Spy News". Digitalspy.co.uk. 24 במאי 2008. נבדק ב-29 במאי 2009. {{cite web}}: (עזרה) The Ting Tings – That's Not My Name, ARIA Top 50 Singles Jones, Damian (4 ביולי 2008). "Dizzee eyes biggest chart single". BBC News. נבדק ב-3 באוגוסט 2008. {{cite news}}: (עזרה) Archived at Ghostarchive and the Wayback Machine: "Ylvis – Jeg heter Finn,english subtitles" – via YouTube. "Radio One Cinema advert on YouTube". 29 ביוני 2008. ארכיון מ-21 בדצמבר 2021. נבדק ב-29 במאי 2009 – via Youtube. {{cite web}}: (עזרה) "Mobitel Itak Džabest commercial". 21 בנובמבר 2008. ארכיון מ-21 בדצמבר 2021. נבדק ב-29 במאי 2009 – via YouTube. {{cite web}}: (עזרה) ""The Inbetweeners" Night Out in London (TV Episode 2009) – IMDb". IMDb. "Music Lounge – Suburgatory". ABC.com. 15 בינואר 2013. אורכב מ-המקור ב-13 באפריל 2013. נבדק ב-8 באפריל 2013. {{cite web}}: (עזרה) "Xiu Xiu's 'Only Girl in the World' – Discover the Sample Source". WhoSampled (באנגלית). נבדק ב-2022-04-27. Archived at Ghostarchive and the Wayback Machine: ""זה לא השם" – היהודים באים חוזרת לעונה שניה! | כאן 11 לשעבר רשות השידור" – via YouTube. Sicha, Choire (בפברואר 2022). "'That's Not My Name': TikTok's Most Corporate Celebrity Meme, Explained". Vulture. Vox Media, LLC. נבדק ב-7 בפברואר 2022. {{cite web}}: (עזרה) Weekman, Kelsey. "The "That's Not My Name" Trend Was Created By And For Celebs. Normies Can't Join In". BuzzFeed News. BuzzFeed. נבדק ב-8 בפברואר 2022. {{cite web}}: (עזרה) "Switchflicker Records : The Ting Tings". אורכב מ-המקור ב-1 ביולי 2007. נבדק ב-27 במרץ 2022. {{cite web}}: (עזרה) "The Ting Tings: MP3 Downloads". Amazon Music (United Kingdom). אורכב מ-המקור ב-7 בדצמבר 2008. נבדק ב-27 במרץ 2022. {{cite web}}: (עזרה) "Music Upfront: May 12". Music Week: 13. 3 במאי 2008. {{cite journal}}: (עזרה) "New Releases Singles – Week Commencing 1st September 2008" (PDF). The ARIA Report. Australian Recording Industry Association (966): 32. 1 בספטמבר 2008. אורכב מ-המקור (PDF) ב-2008-10-19. נבדק ב-27 במרץ 2022 – via Trove. {{cite journal}}: (עזרה) "Modern Rock – Airplay Archive". FMQB. אורכב מ-המקור ב-3 בפברואר 2010. נבדק ב-27 במרץ 2022. {{cite web}}: (עזרה) "That's Not My Name: MP3 Downloads: The Ting Tings". Amazon Music (United States). 11 בנובמבר 2008. ארכיון מ-5 בדצמבר 2008. נבדק ב-27 במרץ 2022. {{cite web}}: (עזרה) "CHR – Airplay Archive". FMQB. אורכב מ-המקור ב-1 בינואר 2010. נבדק ב-27 במרץ 2022. {{cite web}}: (עזרה) "That's Not My Name (Remix Bundle) [Explicit]: MP3 Downloads: The Ting Tings". Amazon Music (United States). 3 בפברואר 2009. ארכיון מ-15 ביולי 2009. נבדק ב-27 במרץ 2022. {{cite web}}: (עזרה) "That's Not My Name: The Ting Tings: MP3 Downloads". Amazon Music (United States). 8 בספטמבר 2009. אורכב מ-המקור ב-8 בדצמבר 2009. נבדק ב-27 במרץ 2022. {{cite web}}: (עזרה)